**Pomagajmo**

Ko vržeš hrano stran,
se spomni črne dežele,
se spomni nanj,
na dečka,
ki hodi po vodo vsak dan,
kilometre od doma stran.

Vode je malo,
hrane še manj,
zdravje slabi jim
iz dneva v dan.

Vsak ne more v šolo,
pa željo ima,
postati zdravnik,
učitelj-morda.

Zato mi, ki smo tu,
na drugem koncu sveta,
pomislimo nanje,
pomagajmo,
kar se le da.

Drejc Polančec, 3. r, OŠ Ribno

Odzivi učencev na delavnico Igro vlog, kjer so se otroci postaviti v različne vloge otrok:

*Bil sem podhranjen in dehidriran deček iz Ruande, kjer jim je suša uničila ves pridelek. Bil sem zelo žalosten, ker nisem imel hrane in vode. Nekaterih stvari kot so telefon, televizor in računalnik sploh nisem poznal. Želel sem si, da bi tudi jaz živel v bogati družini , da bi ne bil lačen in imel dovolj pitne vode in se lahko posladkal s koščkom čokolade. Zavedam pa se, da tudi pri nas v Sloveniji živijo revni ljudje, ki nimajo vsega, kar potrebujejo za normalno življenje.*

Kristjan, 4. r., OŠ dr. Antona Trstenjaka Negova

*Počutil sem se zelo slabo. Ni bilo dovolj vode in hrane. Upam, da se nam kaj podobnega ne bo nikoli zgodilo. Zelo bom vesel, če bodo čez čas povedali, da nikjer na svetu ljudje več ne umirajo zaradi lakote.*

Žan, 4. r., OŠ dr. Antona Trstenjaka Negova

*Bila sem vesela, da v poplavah nisem umrla. Res nisem imela ničesar, ostala sem pa živa, kar je najpomembnejše. Upam, da mi bodo pomagali dobri ljudje.*

Urška, 4. r., OŠ dr. Antona Trstenjaka Negova

*Kot triletna deklica, ki je zbolela za malarijo, sem se počutila zapuščeno. Ker ni bilo zdravnika, me je zdravil vrač. Ker sem si zelo želela živeti, sem ozdravela. Zelo si želim, da bi lahko vsi otroci šli k zdravniku, ko bi zboleli.*

Nuša, 4. r., OŠ dr. Antona Trstenjaka Negova

*Zaigral sem sina veleposlanika in imam prijetna občutja. Upanja imam veliko. Pri tej vlogi me ni bilo ničesar strah. Živim v veliki hiši. Življenje v Afriki se mi zdi revnejše, kot pa v naši državi. Zelo rad bi pomagal tem ljudem. Ne bom več onesnaževal okolja, manj elektrike bom porabil. Ljudem v Afriki bom podaril hrano in vodo. Želim si, da bi bili tudi otroci v Afriki veseli.*

Maj 4. B, OŠ Ljutomer

*Verjamemo, da dobrota lahko premaga zlo, zato upamo, da bomo z združenimi močmi vsaj enemu otroku razsvetlili temo.*

Učenci OŠ Grad.

*Afričani se zbudijo ob štirih ali petih zjutraj, mi pa se ob 6.30 ali 7.00. Jaz ne rabim pešačiti več kilometrov po pitno vodo, saj jo imamo doma. Ko vstanem, se umijem. V Afriki se ne morejo pogosto umivati, ker nimajo dovolj vode niti za pitje. V Afriki za zajtrk popijejo le čaj, medtem ko smo mi navajeni na obilne zajtrke. V šolo vedno prihajamo pravočasno, česar v Afriki ne morejo, saj morajo najprej poskrbeti za preživetje. Pri nas imamo topla in kvalitetna ter lepa oblačila, v Afriki nosijo raztrgana in umazana oblačila. V šoli imamo malico in kosilo ali popoldansko malico. V Afriki je kosilo največkrat edini obrok v dnevu, vendar se nikoli ne najedo do sitega. Po šoli napravimo domačo nalogo in se učimo. V Afriki se učijo le nekateri. Prosti čas največkrat zapolnimo s hobiji, kot so gledanje TV, brskanje po spletu … Tega v Afriki ne poznajo. Zvečer zaužijemo večerjo, medtem ko Afričani popijejo le kozarec vode.*

Tjaša, 9. B, OŠ Borisa Kidriča Kidričevo

**Podnebne spremembe spreminjajo svet**

Zadnjih 30 let se je podnebje tako spremenilo, da je čutiti posledice praktično po celem svetu. Vidi se, kaj delamo, ko posegamo v naravo in uničujemo celoten ekosistem, da s tem uničujemo sami sebe, vendar si tega nočemo priznati.

Naravne katastrofe so se dogajale tudi v preteklosti, vendar jih je danes vedno

več. Ljudje ne morejo več živeti tako kot nekoč, saj se neprestano pojavljajo katastrofe.

Podnebne spremembe vplivajo tudi na podnebje v Afriki, kjer se vedno hitreje širi puščava in s tem povečuje lakoto in revščino. Tega se moramo zavedati tudi mi, saj se vedno bolj širi proti Sredozemlju in prej, ko slej ko prej bo vplivala tudi na življenje pri nas.

Rešitev je veliko, samo poiskati jih moramo in stopiti skupaj. Za trenutno stanje je največ kriva napačna politika. Ljudje nočejo priznati, da se moramo spremeniti in se zavzemati za stvari, ki lahko rešijo svet in nas samih. Poskrbeli bi lahko, da bi v Južni Ameriki manj izsekavali gozdove, da bi v zrak izpuščali manj CO2, metana in da bi ohranjali rastlinske in živalske vrste.

Saša Brumnik, 2. a, BTŠ Maribor

**Človekova pravica do vode je nujna za zdravo in dostojanstveno življenje**

Veliko otrok v tem trenutku preživlja trpljenje,

suša trpinči ljudi, na drugi strani poplava jih mori.

Mnogo ljudi se vedno znova skuša rešiti,

na žalost je veliko takšnih, ki še upa nočejo vliti.

Vsi bi radi rešili težave, ampak na svetu ni državne zastave,

ki bi znala rešiti probleme prave.

Na milijone ljudi čaka na pomoč,

vsak dan je boj človeka, da preživi noč.

Cikli padavin so iz leta v leto drugačni,

ljudje vedno bolj lačni ...

Nekateri hrane, drugi denarja.

Ne zavedamo se, kaj njim pomeni

jutranja zarja.

Nov dan, nov začetek,

nov kup revnih ljudi, ki čakajo,

da jih narava pomori.

Le kaj so njihova vprašanja iz dneva v dan?

Kje si?

So na drugem koncu sveta drugačni?

So prav taki in lačni?

So prav tako željni vode?

Jih prav tako v prsih bode?

»Sem le eden izmed milijonov,«

je naš odgovor.

Kaj lahko storim?

Če bi vsak razmišljal drugače,

podaril kos svoje pogače,

bi bila stvar, ki se zdi brez vrednosti,

za nekoga bogastvo, ki si ga želi.

Špela Kvas, 2. a; Srednja šola Slovenska Bistrica